stanford-oval/wikipedia huggingface dataset:
Annina Antikainen

Annina Keinonen (o.s. Antikainen, s. 10. kesäkuuta 1989) on suomalainen lentopalloilija, joka edusti ranskalaista Volleyball Romansia kaudella 2016–2017. Aiemmin hän on edustanut urallaan Hämeenlinnan Pallokerhoa,  Pieksämäki Volleyta ja Oriveden Ponnistusta. Keinonen on voittanut SM-kultaa vuosina 2007, 2008 ja 2016 sekä Suomen Cupin 2006. Lisäksi Keinonen on saavuttanut SM-hopeaa 2014 ja pronssia 2011. Hän on pelipaikaltaan passari ja hänen pituutensa on 174 senttimetriä.
Antikainen on pelannut Suomen maajoukkueessa 16 maaottelua vuosina 2014–2015.
Angola kesäolympialaisissa 2016

Angola osallistui vuoden 2016 kesäolympialaisiin, jotka järjestettiin Brasiliassa. Maata edusti 26 urheilijaa seitsemässä eri lajissa. Maan lipunkantajana päättäjäisissä toimi käsipalloilija Cristina Direito Branco.
Yleisurheilu

Angola sai yleisurheiluun ylikansallisia paikkoja kansainväliseltä yleisurheiluliitolta kyetäkseen lähettämään kaksi urheilijaa kilpailuihin.
Käsipallo

Angolan naisten käsipallojoukkue pääsi olympialaisiin voittamalla vuonna 2015 Afrikan karsinnat Luandassa. Angola selvisi Ryhmä A:sta neljännesvälieriin sijoittumalla lohkossaan neljänneksi.
Judo

Angola sai yhden keskisarjassa ottelevan naisjudokan olympialaisiin. Antonia Moreira hävisi toisessa ottelussa Saksan Laura Vargas Kochille.
Soutu

Angola sai lähettää soutukilpailuihin yhden veneen miesten kevyeen pariairokaksikkoon. Parissa soutivat Andre Matias ja Jean-Luc Rasamoelina.
Purjehdus

Angola sai lähettää kisojen purjehduskilpailuihin kaksi venekuntaa. Manuel Lelo sijoittui viimeiseksi miesten Laserissa ja pari Paixão Afonso / Matias Montinho viimeiseksi miesten 470:ssä.
Uinti

Angolalla oli kaksi edustajaa kisojen uintikilpailuissa.
Pedro Pinotes - Miesten 400 metrin sekauinti
Ana Nóbrega - Naisten 100 metrin vapaauinti
| Urheilija | Matka | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija |
| --- | --- | --- | --- | --- | --- | --- | --- |
| Pedro Pinotes | Miesten 400 metrin sekauinti | 4.25,84 | 25. | — | — | Ei edennyt | Ei edennyt |
| Ana Nóbrega | Naisten 100 metrin vapaauinti | 59,23 | 40. | Ei edennyt | Ei edennyt | Ei edennyt | Ei edennyt |
Anton Smolski

| Mitalit> Maa:  Valko-Venäjä.Miesten ampumahiihto. Olympialaiset  | Mitalit> Maa:  Valko-Venäjä.Miesten ampumahiihto. Olympialaiset  | Mitalit> Maa:  Valko-Venäjä.Miesten ampumahiihto. Olympialaiset  | Maa:  Valko-Venäjä> Miesten ampumahiihto. |
| --- | --- | --- | --- |
|  Hopeaa | Peking 2022 | normaalimatka |  |
Anton Andrejevitš Smolski (valkoven. Анто́н Андрэ́евіч Смо́льскі, ven. Анто́н Андре́евич Смо́льский, Anton Andrejevitš Smolski, s. 16. joulukuuta 1996 Pjasotjnaje, Kapyl, Minsk, Valko-Venäjä) on valkovenäläinen ampumahiihtäjä. Hän saavutti olympiahopeaa normaalimatkalla Pekingin olympialaisissa 2022. Samojen kisojen sekaviestissä hän sijoittui kuudenneksi, miesten viestissä kahdeksanneksi, pikakilpailussa kymmenenneksi, takaa-ajossa 14:nneksi ja yhteislähtökilpailussa 17:nneksi. Maailmanmestaruuskilpailuissa hän on henkilökohtaisilla matkoilla sijoittunut parhaimmillaan 15:nneksi pikamatkalla Anterselvassa 2020. Hän saavutti nuorten MM-kilpailuissa takaa-ajokilpailussa pronssia vuonna 2017.
Maailmancupissa Smolski sijoittui kaudella 2021–2022 toiseksi Pekingin olympialaisten normaalimatkalla sekä kolmanneksi Hochfilzenin pikakilpailussa ja Ruhpoldingin pikakilpailussa ja takaa-ajossa.
Aniche

| Aniche |
| --- | --- |
 Saint-Martinin kirkko
 vaakuna
 Aniche
 Koordinaatit: 50°19′50″N, 3°15′07″E 
Valtio:  Ranska
Alue:  Hauts-de-France
Departementti:  Nord
Arrondissementti:  Douai
Pinta-ala:  
 – Kokonaispinta-ala:  6,5 km²
Väkiluku (2015):  10 372 
 – Väestötiheys:  1 590 as./km²
Kunnan numero:  59008
 
 Kunnan kotisivut 
Infobox OKVirheellinen NIMI-arvo: 
Aniche on kunta Pohjois-Ranskassa Nordin departementissa Hauts-de-Francen alueella. Se sijaitsee noin 15 kilometriä Douain kaupungista itään.
Aniche on yhä aktiivinen kaivos- ja lasiteollisuuskaupunki. Aiemmin se tunnettiin yhtenä Ranskan suurimpana ikkunalasien tuottajana. Kaupungissa on yhä seitsemän toiminnassa olevaa lasitehdasta, kuten Saint-Gobain. Kaupungissa on myös lasintuotannon museo Centre de mémoire de la Verrerie d'en haut. Tarinan mukaan kirjailija Jules Verne tuli Anicheen vuonna 1860 keskustelemaan paikallisten lasintekijöiden kanssa siitä, kestäisivätkö hänen Sukelluslaivalla maapallon ympäri -kirjassaan esiintyvä Nautilus-sukellusveneen yhdeksän ikkunaa syvänmeren paineen.
Kaupungissa oleva elokuvateatteri L'Idéal Cinéma-Jacques Tatin sanotaan olevan maailman vanhin yhä käytössä oleva elokuvateatteri. Se on ollut käytössä vuodesta 1905, ja se toimii entisessä paikallisen ammattiyhdistyksen päämajassa.
Aiheesta muualla

Kuvia tai muita tiedostoja aiheesta Aniche Wikimedia Commonsissa
Anton Silajev

Anton Silajev (s. 11. huhtikuuta 2006 Sarov, Venäjä) on venäläinen jääkiekkoilija. Silajev edustaa KHL-joukkue Torpedo Nižni Novgorodia. Hänellä on sopimus joukkueen kanssa kauden 2025–2026 loppuun saakka. Silajevin kasvattajaseura on HK Sarov. Hänen pelipaikkansa on puolustaja ja hänen kätisyytensä on vasen. Silajev on pelannut 63 KHL:n runkosarjan ottelua. Näissä otteluissa hän on tehnyt kolme maalia ja kahdeksan syöttöä eli yhteensä 11 tehopistettä. Silajev on pelannut viisi KHL:n pudotuspelien ottelua. Näissä otteluissa hän on syöttänyt kaksi maalia. Tilastot päivitetty kauden 2023–2024 jälkeen.
All Things Must Pass

| All Things Must Pass George Harrison |
| --- | --- | --- |

Studioalbumin tiedot
 Äänitetty : 16. toukokuuta – syyskuu 1970
 Julkaistu: 27. marraskuuta 1970
 Tuottaja(t): George Harrison ja Phil Spector
 Tyylilaji: rock
 Kesto: 115.10
 Levy-yhtiö: Apple Records/EMI
George Harrisonin muut julkaisut
| Electronic Sound 1969 | All Things Must Pass 1970 | Concert for Bangladesh 1971 |
All Things Must Pass on George Harrisonin vuonna 1970 julkaistu kolmas sooloalbumi ja ensimmäinen, jonka Harrison julkaisi yhtyeensä The Beatlesin hajottua. Albumin nimi tarkoittaa "kaikki on katoavaista".
Tripla-albumi koostuu paljolti Harrisonin kappaleista, jotka hän oli tehnyt jo Beatlesin kitaristina ollessaan, mutta joita ei ollut koskaan julkaistu Beatlesin albumeilla. Albumissa yhdistyvät melodisuus ja henkisyys sekä tuottaja Phil Spectorin runsaat sovitukset. Albumin kolmas levy koostuu jammailusta.
Hittisingleiksi albumilta nousivat "My Sweet Lord" ja "What Is Life". Harrisonin lisäksi albumilla soittavat muun muassa Ringo Starr, Eric Clapton, Peter Frampton ja Billy Preston. Harrison itse soittaa kitaraa ja slide-kitaraa.
All Things Must Pass nousi Yhdysvaltain Billboard-albumilistan ykköseksi. Se valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Kappaleluettelo

Kaikki kappaleet kirjoittanut Harrison, ellei toisin mainita.
"I'd Have You Anytime" (George Harrison/Bob Dylan) 2:56
"My Sweet Lord" 4:38
"Wah-Wah" 5:35
"Isn't It a Pity (Version 1)" 7:08
"What Is Life" 4:22
"If Not for You" (Dylan) 3:29
"Behind That Locked Door" 3:05
"Let It Down" 4:57
"Run of the Mill" 2:49
"Beware of Darkness" 3:48
"Apple Scruffs" 3:04
"Ballad of Sir Frankie Crisp (Let It Roll)" 3:46
"Awaiting on You All" 2:45
"All Things Must Pass" 3:44
"I Dig Love" 4:55
"Art of Dying" 3:37
"Isn't It a Pity (Version 2)" 4:45
"Hear Me Lord" 5:46
"Out of the Blue" (Jim Gordon/Carl Radle/Bobby Whitlock/Eric Clapton/Gary Wright/Harrison/Jim Price/Bobby Keys/Al Aronowitz) 11:14
"It's Johnny's Birthday" (Bill Martin/Phil Coulter) 0:49
"Plug Me In" (Gordon/Radle/Whitlock/Clapton/Mason/Harrison) 3:18
"I Remember Jeep" (Ginger Baker/Klaus Voormann/Billy Preston/Clapton/Harrison) 8:07
"Thanks for the Pepperoni" (Gordon/Radle/Whitlock/Clapton/Mason/Harrison) 5:31
Anton Sitt

Anton Sitt (24. joulukuuta 1847 Praha – 19. huhtikuuta 1929 Kauniainen) oli viulutaiteilija ja ensimmäisiä Suomessa toimineita viulunsoiton opettajia.
Sittin isä oli unkarilainen viulujen rakentaja Anton Szytt. Sitt opiskeli Prahan konservatoriossa viulunsoittoa ja sävellystä ja sai koulusta päästötodistuksen vain 16-vuotiaana. Hän aloitti uransa viulunsoittajana Meiningenin hovisoittokunnassa. Toimittuaan viulunsoittajana useissa eri orkestereissa Saksassa hän siirtyi soittamaan Göteborgiin. Konserttimatkoillaan hän saapui Helsinkiin, missä hänelle esitettiin kutsu tulla viulunsoiton opettajaksi 1882 perustettuun Musiikkiopistoon. Vuodesta 1885 hänestä tuli myös Robert Kajanuksen johtaman Filharmonisen seuran orkesterin konserttimestari. Sitt toimi tässä tehtävässä orkesterissa ja sen seuraajissa nelisenkymmentä vuotta. Samalla hän opetti Musiikkiopistossa suuren joukon viulutaiteilijoita, mitä ei ollut Suomessa aikaisemmin tehty.
Sittin puoliso vuodesta 1881 oli Sima Wekowsky (k. 1945).
Anna Tuori

Anna Tuori (s. 18. maaliskuuta 1976 Helsinki) on suomalainen kuvataiteilija. Hänet on valittu vuoden 2011 nuoreksi taiteilijaksi.
Tuori on käynyt Helsingin kuvataidelukion ja opiskellut Kuvataideakatemiassa 1997–2003. Vuosina 1999–2000 hän opiskeli Ranskassa École Nationale Supérieure des Beaux-Arts. Hän on ollut Ars Fennica -ehdokkaana 2006 ja Carnegie Art Award -ehdokkaana 2008. Tuorin taiteessa on aineksia romantiikasta ja kauhusta. Lavastetut usein painajaismaiset maisemat kuvaavat paikkoja, joita ei ole olemassa.
Tuori on osallistunut ryhmänäyttelyihin ja pitänyt yksityisnäyttelyitä Suomessa ja ulkomailla.
Tuori on kritisoinut yhteiskunnallisista aiheista tunnettuja taiteilijoita, kuten Riikko Sakkista, Jani Leinosta ja Anssi Pulkkista. Hänen mukaansa tällainen taide vain ilmaisee yksinkertaisia ja helposti tunnistettavia yhteisiä huolenaiheita ja ilmentää taiteilijoiden oikeamielisyyttä kiinnittämättä huomiota teosten sisältöön.
Anna Tuorin puoliso on kolumnisti Jyrki Lehtola.
Aiheesta muualla

Anna Tuori Kansallisgallerian kokoelmissa
Ari Bergström

Ari Olavi Bergström on suomalainen muusikko, joka soittaa koskettimia ja toimii taustalaulajana Fröbelin Palikat -lastenmusiikkiyhtyeessä. Bergström on yksi yhtyeen perustajajäsenistä. Hän on koulutukseltaan lastentarhanopettaja sekä luokanopettaja ja toimii luokanopettajana Suutarilan ala-asteella musiikkiluokalla.
Mörbid Vomit

| Mörbid Vomit> Tiedot |
| --- | --- |
Toiminnassa:  2012– 
Tyylilaji:  Death metal
Kotipaikka:   Lahti, Suomi
Laulukieli:  englanti
Jäsenet:  Ville Ryöti, laulu, kitara (2012–)  Andre Lindgren, kitara (2012–)  Pyry Hanski, bassokitara (2013–)  Vili Kähäri, rummut (2015–) 
Entiset jäsenet:  Teppo Ristola, rummut (2012–2013)  Risto Roine, bassokitara (2012)  Aki Kuusinen, rummut (–2015) 
Levy-yhtiö:  Ranka Kustannus   Blast Head Records  
Infobox OKNimi-testi OK: 
Mörbid Vomit on vuonna 2012 perustettu, death metalia soittava, lahtelainen yhtye. Yhtye palkittiin vuoden 2016 Femmagaalassa Örinä-Femma -palkinnolla.
Yhtye on aiemmin esiintynyt muun muassa Steelfest Open Air -festivaaleilla. Vuodelle 2016 yhtye kiinnitettiin Steelfestin lisäksi Tuskaan.
Jäsenet

Ville Ryöti – laulu, kitara
Andre Lindgren – kitara
Pyry Hanski – bassokitara
Vili Kähäri – rummut
Jäsenet > Entiset jäsenet

Aki Kuusinen – rummut
Risto Roine – basso
Teppo Ristola – rummut
Diskografia

EP:t
Demo 2012 (2012)
I Breathe Hell (2013)
Kokoelmat
Return to the Crypts (2015,  Blast Head Records)
Studioalbumit
Doctrine of Violence (2015,  Ranka Kustannus)
Aiheesta muualla

Mörbid Vomit Encyclopaedia Metallumissa (englanniksi)
Alonzo Mourning

Alonzo Mourning
Alonzo Harding Mourning, Jr. (s. 8. helmikuuta 1970 Chesapeake, Virginia) on yhdysvaltalainen aktiiviuransa lopettanut koripalloilija. Hän edusti urallaan kolmea eri NBA-seuraa, Miami Heatia, Charlotte Hornetsia ja New Jersey Netsiä. Hän oli aktiiviurallaan 208 cm pitkä ja painoi 118 kg.
Mourningilla ja hänen vaimollaan Tracyllä on poika ja tytär.
Ura

Mourning valittiin urallaan seitsemän kertaa NBA:n All Star -otteluun ja kaksi kertaa liigan parhaaksi puolustajaksi. Mourning saavutti Heatissa NBA-mestaruuden keväällä 2006 Heatin voittaessa Dallas Mavericksin voitoin 4–2. Hän voitti olympiakultaa Sydneyn kesäolympialaisissa vuonna 2000 ja MM-kultaa vuonna 1994 Kanadassa.
Alonzo Mourning varattiin vuonna 1992 toisella vuorolla Charlotte Hornetsiin, josta sitten hänet vaihdettiin Heatiin. Miamissa hän pelasi seuraavat seitsemän kauttaan, joiden aikana hänet palkittiin parhaaksi puolustajaksi kahdesti.
Mourning teki vuonna 2003 vapaana pelaajana neljän vuoden sopimuksen New Jersey Netsin kanssa. Hän palasi Miami Heatiin 1. maaliskuuta 2005. Kausi 2007–2008 päättyi loukkaantumiseen. Mourning oli suunnitellut, että kausi olisi hänen viimeisensä. 22. tammikuuta 2009 hän ilmoitti lopettavansa uransa.
Mourning on Heatin seurahistorian eniten heittoja torjunut pelaaja, eniten levypalloja ottanut pelaaja ja eniten pelejä Heatissa pelannut pelaaja. Mourning oli myös Heatin kaikkien aikojen parhain pistemies, kunnes 14. maaliskuuta 2009 Dwyane Wade ohitti Mourningin 9 459 pistettä. Ottelussa Orlando Magicia vastaan 30. maaliskuuta 2009 Miami Heat jäädytti Alonzo Mourningin pelinumeron 33.
Ari Boyland

| Ari Boyland> Henkilötiedot |
| --- | --- |
Syntynyt: 10. elokuuta 1987 (ikä 37)  Lower Hutt
Ammatti:  näyttelijä
Näyttelijä
Aktiivisena:  1999–
Merkittävät roolit:  KC (Klaani) Nick Russell (Power Rangers: RPM)
Aiheesta muualla
IMDb 
Ari Boyland (s. 10. elokuuta 1987 Lower Hutt, Uusi-Seelanti) on uusiseelantilainen näyttelijä, joka tunnetaan parhaiten televisiosarjoista Klaani ja Power Rangers: RPM. Hän näytteli Klaanissa kolmen tuotantokauden verran ja vieraili myöhemmin viidennellä kaudella.
Boyland on juutalainen.
Anthony Bennett

| Anthony Bennett |
| --- | --- |

Henkilötiedot
Koko nimi:  Anthony Bennett
Syntynyt: 14. maaliskuuta 1993 (ikä 31) Toronto, Ontario
Kansalaisuus:   Kanada
Koripalloilija
Pelipaikka:  Iso laitahyökkääjä
Pituus:  203 cm
Paino:  109 kg
Nyk. joukkue:  Cleveland Cavaliers
Sarja:  NBA
NBA-varaus:  1. varaus, 2013 Cleveland Cavaliers
Pelaajaura
Yliopistojoukkueet
2012–2013:   UNLV
Seurajoukkueet
2013–2014 2014-2015 2015-2016 2016-2017:  Cleveland Cavaliers Minnesota Timberwolves Toronto Raptors Brooklyn Nets
Aiheesta muualla
FIBA
Anthony Harris Bennett (s. 14. maaliskuuta 1993, Toronto, Ontario) on kanadalainen koripalloilija, pelipaikaltaan iso laitahyökkääjä.
Bennett oli vuoden 2013 NBA:n varaustilaisuuden ensimmäinen valinta. Hänestä tuli sarjan historian ensimmäinen kanadalainen ykkösvaraus.
Anna Ustinova

| Mitalit> Maa:   Kazakstan.Naisten yleisurheilu.Universiadit  | Mitalit> Maa:   Kazakstan.Naisten yleisurheilu.Universiadit  | Mitalit> Maa:   Kazakstan.Naisten yleisurheilu.Universiadit  | Maa:   Kazakstan> Naisten yleisurheilu. |
| --- | --- | --- | --- |
|  Hopeaa | Bangkok 2007 | Korkeushyppy |  |
| Aasian kisat  | Aasian kisat  | Aasian kisat  |  |
|  Pronssia | Kanton 2010 | Korkeushyppy |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Pronssia | Incheon 2005 | Korkeushyppy |  |
|  Pronssia | Amman 2007 | Korkeushyppy |  |
| Sisäratojen Aasian-mestaruuskilpailut  | Sisäratojen Aasian-mestaruuskilpailut  | Sisäratojen Aasian-mestaruuskilpailut  |  |
|  Hopeaa | Teheran 2010 | Korkeushyppy |  |
Anna Ustinova (s. 8. joulukuuta 1985) on kazakstanilainen yleisurheilija, joka kilpailee korkeushypyssä.
Ustinova osallistui vuonna 2004 alle 20-vuotiaiden MM-kisoihin, joissa hän sijoittui seitsemänneksi. Hän oli seitsemäs myös vuoden 2005 universiadeissa, joissa hän hyppäsi 180 senttimetriä. Ustinova sai ensimmäisen arvokisamitalinsa vuonna 2005, kun hän voitti pronssia Aasian-mestaruuskilpailuista tuloksellaan 184. Vuonna 2007 hän voitti hopeaa Bangkokin universiadeista ja pronssia Aasian-mestaruuskilpailuista. Ustinova osallistui samana vuonna myös MM-kisoihin, mutta ei päässyt finaaliin. Hän voitti vuonna 2010 hopeaa sisäratojen Aasian-mestaruuskilpailuista tuloksellaan 186 ja myöhemmin samana vuonna pronssia Aasian kisoista yhdessä kiinalaisen Zheng Xinjuanin kanssa hypättyään 190 senttimetriä.
Italialainen yhtye port-royal julkaisi vuonna 2009 ilmestyneellä levyllään Dying In Time kappaleen "Anna Ustinova".
Ennätykset

Korkeushyppy: 193 cm (2010)
Anthony Azizi

Anthony Azizi (s. 29. toukokuuta 1973) on yhdysvaltalainen näyttelijä.
Azizi tunnetaan pääosin televisiotyöstään. Hänellä on ollut rooleja televisiosarjassa 24 jossa hän esittää toisella kaudella terroristi Mamud Faheenia sekä neljännellä kaudella Rafiqueta. Hänellä oli myös säännöllinen rooli lyhytaikaisessa tv-sarjassa Threat Matrix. Hän myös vieraili muun muassa sarjoissa Criminal Minds – FBI-tutkijat, CSI: Miami, Gilmoren tytöt, Täydelliset naiset, Lost, Pako sekä Mentalist.
Hän esitti myös pääosaa vuoden 2002 elokuvassa Phobic.
Azizi on Bahá'í. Hän on naimisissa näyttelijättären Cymbeline Smithin kanssa. Heillä on kaksi lasta.
Annina (albumi)

| 20 suosikkia – Annina Jorma Hynninen |
| --- | --- | --- |

Kokoelmalevyn tiedot
 Julkaistu: 1998
 Kesto: 47.39
 Levy-yhtiö: Warner Music Finland
20 suosikkia – Annina on vuonna 1998 julkaistu Jorma Hynnisen kokoelmalevy.
Kappaleet

Annina – 2.26
Scherzo – 3.00
Pai, pai paitaressu – 2.15
Miksi laulan – 1.04
E X C E R P T Karelia Suite, Op. 11 – 2.10
Itkevä huilu – 2.18
Elämälle – 2.21
Kesäillan idylli – 3.55
Ol' kaunis kesäilta – 2.42
Niin kauan minä tramppaan – 1.25
Tuuli se taivutti koivun larvan – 2.23
Aamulaulu – 1.39
Laululle – 3.26
Vanha syyslaulu – 3.51
Tunturilaulu – 1.47
Kesäyö – 2.12
Kirkkorannassa – 1.18
Flickan kom ifrån sin älsklings möte – 3.12
Säv, säv, susa – 2.28
Svarta rosor – 1.47
Anthony Benna

| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:  Ranska
Miesten freestylehiihto
| MM-kilpailut  | MM-kilpailut  | MM-kilpailut  |  |
|  Kultaa | Kreischberg 2015 | kumparelasku |  |
Anthony Benna (s. 25. syyskuuta 1987 Cluses) on ranskalainen freestylehiihtäjä. Benna kilpailee kumparelaskussa. Seuratasolla 172 senttimetriä pitkä ja 76 kilogrammaa painava Benna edustaa SC Megèveä.
Benna voitti kumparelaskun kultaa vuoden 2015 MM-kisoista Itävallan Kreischbergistä pistein 86.89. Samojen kisojen parikumpareissa hän sijoittui yhdeksänneksi. Hän on osallistunut myös kaksiin talviolympialaisiin, ollen vuonna 2010 Vancouverissa 30. ja vuonna 2014 Sotšissa 23.
Maailmancupissa Benna on kilpaillut vuodesta 2005 asti. Ensimmäisen voittonsa hän saavutti Megeven parikumparekilpailussa maaliskuussa 2015. Hän voitti saman lajin myös Deer Valleyssa helmikuussa 2016. Meribelin parikumpareissa hän sijoittui toiseksi joulukuussa 2011 ja kolmanneksi joulukuussa 2008. Hän oli Rukalla kolmas kumparelaskussa joulukuussa 2011 ja parikumpareissa joulukuussa 2014. Kumparelaskun maailmancupin kokonaispisteissä hän oli neljäs kaudella 2014–2015 ja viides 2008–2009.
Käännös suomeksi
Ames Gloverin katoaminen

Ames Glover (s. 21. elokuuta 1989) oli brittiläinen vauva, joka katosi viiden kuukauden ikäisenä Lontoossa. Lukuisista etsinnöistä huolimatta häntä ei ole löydetty.
Vauvan isän Paul Gloverin mukaan Ames ryöstettiin hänen autonsa takapenkiltä ja poliisi on kuullut tapaukseen liittyen yli 2 000 ihmistä, mukaan lukien Amesin vanhempia. Kumpaakaan heistä ei kuitenkaan epäillä rikoksesta.
Anton Skulberg

| Anton Skulberg> Norjan kirkko- ja opetusministeri |
| --- | --- |
 Korvaldin hallitus 18. lokakuuta 1972 – 16. lokakuuta 1973  
Edeltäjä:  Bjartmar Gjerde
Seuraaja:  Bjartmar Gjerde
Suurkäräjäedustaja
 Østfoldin vaalipiiri 1969–1977  
Spydebergin pormestari
 1964–1967  
Henkilötiedot
Syntynyt: 29. joulukuuta 1921 Kristiania, Norja
Kuollut: 30. elokuuta 2012 (90 vuotta) Spydeberg, Norja
Ammatti:  eläinlääkäri, poliitikko
Tiedot
Puolue:  Keskustapuolue
Koulutus:  Oxfordin yliopisto Cambridgen yliopisto Norjan ympäristötieteen ja biologian yliopisto
Kunnianosoitukset:  Pyhän Olavin ritarikunta (1989)
Anton Skulberg (29. joulukuuta 1921 Spydeberg – 30. elokuuta 2012) oli norjalainen eläinlääkäri ja keskustapoliitikko. Hän istui suurkäräjillä 1969–1977 sekä toimi Norjan kirkko- ja opetusministerinä 1972–1973. Vuosina 1964–1967 hän oli Spydebergin pormestari.
Aiheesta muualla

Anton Skulberg Norjan suurkäräjien verkkosivuilla (norjaksi)
Arifron

Arifron (m.kreik. Ἀρίφρων, Arifrōn, lat. Ariphron) voi viitata seuraaviin antiikin kreikkalaisiin henkilöihin:
Arifon (800-luku eaa.), Ateenan arkontti
Arifron, useita henkilöitä ateenalaisessa alkmaionidien suvussa:
Arifron I (500-luku eaa.), Ksanthippoksen isä ja Perikleen isoisä
Arifron II (400-luku eaa.), Ksanthippoksen poika ja Perikleen veli
Arifron Sikyonlainen, runoilija
Mirjami Kuosmanen

| Mirjami Kuosmanen |
| --- | --- |
 Mirjami Kuosmanen vuonna 1943 elokuvassa Yrjänän emännän synti.
Henkilötiedot
Koko nimi:  Anni Mirjam Mielikki Blomberg
Syntynyt: 22. helmikuuta 1915 Keuruu
Kuollut: 5. elokuuta 1963 (48 vuotta) Helsinki
Ammatti:  näyttelijä, elokuvakäsikirjoittaja
Puoliso:  Erik Blomberg  (vih. 1939)
Lapset:  4
Näyttelijä
Aktiivisena:  1937–1963
Merkittävät roolit:  ”Vormiston Alma” (Miehen tie) ”Pirita” (Valkoinen peura)
Palkinnot
 Parhaan naispääosan Jussi-palkinto elokuvasta Valkoinen peura, 1952 
Aiheesta muualla
IMDb 
Elonet
Anni Mirjam Mielikki Kuosmanen (oik. Blomberg; 22. helmikuuta 1915 Keuruu – 5. elokuuta 1963 Helsinki) oli suomalainen näyttelijä ja elokuvakäsikirjoittaja. Kuosmasen taiteellisesti merkittävin elokuva on Valkoinen peura – sekä Suomessa että ulkomailla menestynyt Lappi-aiheinen fantasiateos, joka perustuu Kuosmasen aiheeseen ja jonka pääosan hän itse tulkitsee.
Uransa alkuaikoina Kuosmanen saavutti taiteellisia voittoja Teuvo Tulion ja Nyrki Tapiovaaran elokuvissa. 1950-luvulla hän laati käsikirjoituksia suomalaisen klassikkokirjallisuuden pohjalta, ja syntyi muun muassa Maria Jotunin novelleihin perustuva Kun on tunteet. Kuosmanen ilmensi valkokangastehtävissään ennen kaikkea vahvatahtoisten naisten mielen maisemia. Teatterilavalla häntä nähtiin ainoastaan uran alkuvaiheessa sekä vuotta ennen äkillistä kuolemaansa.
Varhaisvaiheet

Mirjami Kuosmanen syntyi tehtailija Paavo Kuosmasen ja Alina Finérin perheeseen Keuruun Virtalassa. Hän oli yksi kymmenestä lapsesta, joista jäi eloon kuusi. Perhe oli seudun varakkaimpia isän menestyvien tehtaiden ja sahojen ansiosta ja kasvatus oli vapaamuotoinen. Kuosmasen isä tapasi hemmotella tyttäriään ja kuljettaa heitä kouluun T-mallin Fordillaan. Auton lisäksi Kuosmasen tyttäret olivat kotipitäjässään kuuluja hurjapäisestä luonteestaan. Nuoruudessaan Mirjami Kuosmanen oli urheilullinen ja harrasti sitä menestyksekkäästi: hänen lajejaan olivat yleisurheilu, miekkailu ja uinti. Myös ratsastus oli hänelle läpi elämän kestävä intohimo. Urheilun lisäksi Mirjami harrasti kansantansseja. Varsin varhain hän sai liikanimen ”Hurjami”.
Jo lapsena Kuosmanen herätti kylällä huomiota pelottomuudellaan ja rikkoi sovinnaisena pidetyn käytöksen rajoja – hän ajoi Harley Davidsonia ja urheili poikien kanssa. Mirjami kävi koulunsa ensin Lihjamon kylällä ja sitten Haapamäen yhteiskoulussa, josta hän siirtyi kahden sisarensa tavoin Jyväskylän yhteislyseoon. Kerran hän osallistui ainoana naisena Jyväskylän ympärijuoksuun koulunsa ankkurina. Kilpailun voitti eräs poliisi, mutta suurimman yleisönsuosion sai ”urheilukenttien amazooni” Mirjami.